open-index/open-wikipedia-markdown huggingface dataset:
Arbeidssyklus

**Arbeidssyklus** eller **Pulsbredde** (*[[Engelsk språk|en.]] Duty Cycle*) er innen telekommunikasjon og elektronikk en definisjon på hvor stor del av periodetiden som er aktiv.

* I et periodisk (gjentagende) fenomen med forholdet mellom varigheten av fenomenet i en gitt tidsperiode av perioden.

:arbeidssyklusen  D = \frac{\tau}{T} \ 
hvor
:*D* er den såkalte arbeidssyklusen;
:\tau er varigheten av funksjonen hvor den er ulik null;
:\Tau er varigheten av hele perioden.

I et ideelt pulstog (rektangulære pulser), vil arbeidssyklusen være pulsvarigheten delt på pulsperioden. For et pulstog hvor pulsvarigheten er 1 μs og pulsperioden er 4 μs vil arbeidssyklusen være 0,25. Arbeidssyklusen til en firkantpuls er på 0,5 eller 50&nbsp;%.
Muskelstimulator

En **muskelstimulator** er et apparat som ved bruk av elektriske impulser får muskler til å trekke seg sammen. Muskelstimulatorer har blitt brukt innen medisin og fysioterapi til blant annet smertelindring og som en alternativ treningsform. Hvorvidt elektronisk muskelstimulering er en effektiv treningsmetode er uvisst. Muskelstimulatorer kan deles inn i to grupper, elektrisk nervestimulering og elektrisk muskelstimulering.

## TENS

**TENS**, ofte forkortet TNS, står for elektrisk nervestimulering gjennom huden (Transcutaneous Electric Nervous Stimulation). 

Denne behandlingen brukes oftest for smertelindring. Ved å bruke relativt svake elektriske impulser kan det oppnås en god smertestillende effekt. Ved en økning i frekvens og spenning vil musklene i nærheten trekke seg sammen. Det er flere standardpunkter for plassering av elektrodene for smertestillende effekt. Noen av disse korresponderer med akupunkturpunkter.

## EMS

**EMS** står for elektrisk muskelstimulering. Den medisinske muskelstimulatoren brukes mest til behandling av mennesker med smerter i muskler som en form for dyp massasje. Elektriske pulser blir sendt gjennom muskelen som stimulerer den til å trekke seg sammen. Innen medisin brukes den også for å stimulere muskler som ikke har vært i bruk på lang tid for å få blodgjennomstrømning i musklene. Det brukes også til muskeloppbygging for personer med muskelsvinn og forebygging ved langvarig sengeleie.

Trim muskelstimulatoren er et typisk TV-Shop produkt som kan bygge kroppen din mens du sitter i sofaen ved hjelp av elektriske pulser som blir ført igjennom muskelen. Kvalitet og virkning er usikker.
Hubba Bubba

**Hubba Bubba** er en type veldig myk bobletyggegummi som opprinnelig ble produsert av Wm. Wrigley Jr. Company. Wrigley er nå et merkenavn under selskapet Mars, Incorporated.

I Norge var Hubba Bubba lenge distribuert av Orkla Confectionery & Snacks, før Mars Norge selv tok over fra 2018.

Hubba Bubba finnes i mange smaker, blant annet: eple, appelsin, cola, jordbær og lakris. Hubba Bubba selges i kiosker og i dagligvarebutikker. 

## Referanser
Primærfarge

**Primærfarger** er et sett av farger som kan legges til grunn for en systematisk ordning av fargene. 

Skal man navngi primærfarger må man først bestemme hvilken fargeteori man snakker om.

I additiv fargeteori, som handler om hvordan man blander lys av ulike farger for å skape en viss farge, er primærfargene rød, grønn og blå, forkortet til RGB. Dette svarer til det menneskelige øyets fargesensorer, som er følsomme for nettopp henholdsvis rødt, grønt og blått.  For eksempel bruker en farge-TV-skjerm bildepunkter som sender ut henholdsvis rødt, grønt og blått lys.  Lyser ingen av punktene får man sort, lyser alle får man hvitt, og andre farger får man ved ulike blandingsforhold.

I subtraktiv fargeteori, som handler om hvilket lys man må filtrere bort for å skape en viss farge, er primærfargene turkis, magenta, og gul. Et turkist fargefilter slipper gjennom grønt og blått lys, men ikke rødt.  Et rosa fargefilter slipper gjennom rødt og blått lys, men ikke grønt.  Et gult fargefilter slipper gjennom rødt og grønt lys, men ikke blått.  Dette brukes for eksempel i fargeskrivere eller trykkpresser for hvitt papir.  Man benytter toner, blekk, fargebånd eller lignende i turkis, rosa og gul.  Ulike farger lages ved ulike blandingsforhold mellom primærfargene, slik at man filtrerer bort ulike deler av det hvite lyset som ellers ville blitt reflektert av papiret.  (I tillegg benytter man ofte sort toner/blekk/fargebånd for å gjengi mørke farger bedre.  Derfor forkortes dette fargerommet ofte til CMYK, etter engelsk Cyan, Magenta, Yellow og Key black.)

I Ittens fargesirkel, som er meget populær i bl.a. kunst, er primærfargene rød, gul og blå.  

Blanding av to primærfarger kalles sekundærfarger. 

## Se også
*Sekundærfarger
*Tertiærfarger
*Additiv fargeblanding

## Referanser
Smørøyet

***Smørøyet*** er en norsk magasinprogram for barn og ungdom som gikk på NRK1 fra 1998 til 2000. Programmet besto av serier, aktuelle artister, tankevekkende temaer og unge programledere som skapte diverse påfunn i studio. 

Programmet etterfulgte det kjente barne- og ungdomsprogrammet *[[Midt i smørøyet]]* som ble avsluttet våren 1998. *Smørøyet* ble i sin tur etterfulgt av serien *[[Reser]]* i 2000.

Programmet ble kåret til beste magasinprogram under Gullruten 1999.

## Programledere
* Petter Schjerven (Programleder) (1998–99)
* Ole Martin Lauritsen (Programleder) (1998–99)
* Janne Rønningen (Reporter/programleder) (1998–00)
* Anja Stabell (Reporter) (1998–00)
* Stian Barsnes-Simonsen (1999–00)
* Anders Varmann Hustad (1999–00)

### Prosjektledere
* Hans-Olav Thyvold (1998–99)
* Barbro Semmingsen (1999–00)

### Regi
* Mette Kristensen
* Hilde Hægh

## Innslag og serier
* *Egil & Barbara* (1998–1999) En serie på 28 episoder som handlet om forelskelse. Hver episode var på 4 minutter. Hovedrollene ble spilt av Sigurd Sollien (Egil) og Mari Tefre (Barbara). Manus og regi var ved Terje Rangnes.
* *Operasjon Popcorn* (1998)
* *Latex* (1998–99) (av Erlend Loe)
* *Sølvsjalet* (1998)
* *[[Asylet (TV-serie)|Asylet]]* (1999)
* *Janne flytter hjemmefra* (1999)
* *[[Søsterens verden| I søsterens verden]]* (1999–2000). En serie som handlet om søskenparet Tilde og Jens. Regi av Stine Buer. Den vant Prix Jeunesse i 2000 i kategorien barne- og ungdoms-TV.
* *Ansur* (1999) ble sendt senhøsten 1999 under tittelen *Smørøyet presenterer ANSUR* (ingen ordinære studio-sendinger mens denne serien gikk) (7 episoder)

## Referanser


## Eksterne lenker
*
Archeocrypticidae

* *[[Archeocrypticus]]*
* *[[Enneboeus]]*
* *[[Australenneboeus]]*

**Archeocrypticidae** er en artsfattig familie av biller som lever av sopp. De lever stort sett i varme områder og finnes ikke i Europa, de fleste artene er beskrevet fra Australia.

## Utseende
Små (1,5 – 3,8&nbsp;mm), ovale biller, hvelvede, mørkebrune eller svarte, matte. De kan ligne på glattbiller (Phalacridae) eller på visse skyggebiller (Tenebrionidae). Oversiden er kledt med spredte, fine og korte hår. Hodet er kort og bredt, med 11-leddete antenner som er litt lenger enn hode + brystskjold. De ytterste tre antenneleddene danner en svak kølle. Brystskjoldet (pronotum) har avrundede sider, tilsmalnet framover, ved roten så bredt som dekkvingene. Dekkvingene er avlangt ovale uten tydelige punktrekker. Beina er ganske lange og slanke, fram- og mellomføttene er fem-leddete, bakføttene fire-leddete.

## Levevis
Disse billene kan finnes mellom løvstrø og i råtnende plantemateriale. De er soppetere. De voksne flyr om natten og kan av og til komme tallrikt til lys.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **Archeocrypticidae** Kaszab, 1964
****** Slekten *[[Archeocrypticus]]* Kaszab, 1964
******* *Archeocrypticus topali* Kaszab, 1964 – Tasmania, New Zealand
****** Slekten *[[Australenneboeus]]* Kaszab, 1984
******* *Australenneboeus analis* (Kaszab, 1984)
******* *Australenneboeus apicalis* Lawrence, 1994
******* *Australenneboeus communis* Kaszab, 1984
******* *Australenneboeus continentalis* Kaszab, 1984
******* *Australenneboeus minor* Lawrence, 1994
******* *Australenneboeus occidentalis* Kaszab, 1984
****** Slekten *[[Enneboeopsis]]* Champion, 1894
******* *Enneboeopsis australicus* (Kaszab, 1981)
******* *Enneboeopsis pruinosus* Champion, 1894
****** Slekten *[[Enneboeus]]* Waterhouse, 1878  – ser ut til å være den eneste som finnes utenfor den australske faunaregion og Sørøst-Asia, 21 arter, blant andre:
******* *Enneboeus australis* Champion, 1894
******* *Enneboeus fossoris* Oke, 1932
******* *Enneboeus nitens* Kaszab, 1984
******* *Enneboeus ovalis* Waterhouse, 1878
******* *Enneboeus tarsalis* Oke, 1932
******* *Enneboeus victorianus* Kaszab, 1984
******* *Enneboeus watti* Kaszab, 1981
****** Slekten *[[Falsoplatydema]]* Kaszab, 1984
******* *Falsoplatydema australicum* Kaszab, 1984
****** Slekten *[[Gondwanenneboeus]]* Kaszab, 1984
******* *Gondwanenneboeus minutissimus* Kaszab, 1984
****** Slekten *[[Nothenneboeus]]* Lawrence, 1994
******* *Nothenneboeus carinatus* Lawrence, 1994
******* *Nothenneboeus punctatus* Lawrence, 1994
****** Slekten *[[Sivacrypticus]]* Kaszab, 1964 - 22 arter, blant andre:
******* *Sivacrypticus greensladei* Kaszab, 1984
******* *Sivacrypticus taiwanicus* Kaszab, 1964
****** Slekten *[[Wattianus]]* Kaszab, 1981
******* *Wattianus queenslandicus* Kaszab, 1981

## Kilder
Coleoptera of Australia. Archeocrypticidae. http://www.coleoptera.org/p381.htm
## Eksterne lenker
*
Aslak Bolts bibel

**Aslak Bolts bibel** er Norges eneste bevarte liturgiske middelalderhåndskrift, skrevet som en Vulgata. Forskere anslår at boken ble skrevet ca. år 1250 av kommersielle skrivere (kanskje i Paris). Første gang man med sikkerhet hører om denne Bibelen er i år 1428, samme året som Aslak Bolt ble utnevnt til erkebiskop (1428–1450) i Nidaros.

## Beskrivelse
Aslak Bolts bibel, som er 26&nbsp;cm høy, 17&nbsp;cm bred og 8&nbsp;cm tykk og veier 2,55 kg, er håndskrevet på hvitt kalveskinnspergament og teksten er skrevet over to spalter. Den har over 70 ornamentale og figurrike initialer. Motivene er mennesker og dyr og illustrerer den bibelske tekst. Fargene domineres av blått, rødt, rosa og grått, mens gult er erstattet med bladgull.

## Historien
Hvordan bibelen havnet i Nidaros vet ingen sikkert, men det finnes teorier. En av disse tar utgangspunkt i et testemente fra 18. januar 1381, der det framgår at en korsbror i kirken, *Ogmund Olavsson*, skjenket en bibel til domkapitlet. Ingen kan imidlertid med sikkerhet hevde at dette er samme bibel.

Da Bolt kom til Nidaros bragte han med seg sin private boksamling. Det fortelles at da han så den vakre bibelen som domkapitlet hadde i sitt eie, byttet han den til seg mot to av sine egne bøker. Bibelen er således oppkalt etter Bolts eierskap.

Aslak Bolt døde i 1450 og Bolts bibel ble trolig levert tilbake til domkapitlet, men så forsvant den. Man tror at den kanskje kan ha blitt gjemt i forbindelse med reformasjonen, trolig før 1550, for det finnes ikke spor av den i domkapitlets bøker fra 1500-tallet.

I 1710 finner imidlertid magister Hans Schanke en bibel gjemt i et hull i Nidarosdomens nordvegg. Permene var ødelagt, men ellers var den i god forfatning. Schanke sørget for ny innbinding. Schankes sønn John arvet den etter farens død, og han ga den i sin tur videre til biskop Frederik Nannestad. Etter hans død (11. august 1774) ble bibelen solgt på auksjon til Carl Deichman for 43 riksdaler. Deichman testamenterte boksamlingen sin til Christiania, noe som førte til opprettelsen av Deichmanske bibliotek i 1785. Siden da har Aslak Bolts bibel vært en del av bibliotekets samlinger.

## Annet
I 1977 ga Postverket ut tre frimerker med miniatyrer fra Aslak Bolts bibel. Også Olavsbibelen (utgitt av Det norske Bibelselskap i 1991) hentet 44 av sine motiver fra Aslak Bolts bibel.

## Referanser
Høyere utdannelse

**Høyere utdannelse** er utdanning på universitets- eller høyskolenivå, det vil si utdanning som bygger på videregående opplæring eller tilsvarende erfaring.

Statistisk sentralbyrå definerer å ha en høyere utdanning som å ha fullført minst minst to års heltidsstudion (120 studiepoeng) på universitets- eller høyskolenivå.
__NOTOC__
## Høyere utdannelse i Norge
I henhold til Universitets- og høyskoleloven kreves det akkreditering av NOKUT for at skoler skal tilby høyere utdanning. NOKUT publiserer lister over akkrediterte studietilbud og akkreditert høyere yrkesfaglig utdanning på sine sider. Noen institusjoner har akkreditering fra NOKUT for å opprette egne studier uten å søke NOKUT om godkjenning for hvert enkelt studie.

Fra 2018 ble fagskoleutdanning omtalt som «høyere yrkesfaglig utdanning».

## Høyere utdannelse, Danmark
Til forvirring for norskspråklige, kalles høyere utdannelse i Danmark for *videregående uddannelser.* Det som på norsk kalles videregående utdanninger kalles i Danmark *gymnasiale uddannelser*.

## Se også
* Liste over universitet og høgskoler i Norge

## Referanser


## Eksterne lenker
*
Bård Kuvaas

**Bård Kuvaas** (født 1. november 1964 i Mo i Rana) er norsk siviløkonom fra Handelshøyskolen BI (1991), Dr. Oecon fra Norges Handelshøyskole (1998) og professor i organisasjonspsykologi ved  Handelshøyskolen BI i Oslo.  

Han har vært medredaktør for flere nasjonale og internasjonale fagbøker og hans forskning er publisert i en rekke anerkjente internasjonale tidsskrifter. Han er blant de to prosent mest siterte forskerne i verden innenfor sine fagområder. Hans mest solgte bok på norsk (skrevet sammen med professor Anders Dysvik) er *Lønnsomhet gjennom menneskelige ressurser: Evidensbasert HRM*.  

I 2016 mottok han BIs pris for fremragende forskning gjennom de tre forutgående årene og i 2020 mottok han forskningsformidlingsprisen samme sted. Han mottok også NEONs pris for forskning, forskningskommunikasjon og innflytelse på praksisfeltet i 2020. Han er norsk HR-ambassadør for og har vært valgt medlem av eksekutivkomiteen til HR-divisjonen til Academy of Management.   

I tillegg til å undervise studenter på Master of Science, doktorgrad og på etterutdanning, er han fast gjestekommentator i Dagens Næringsliv og mye brukt som foredragsholder. Han er er også assisterende dekan for doktorgradsprogrammet ved Handelshøyskolen BI. 

## Referanser


## Eksterne lenker

* bi.no: profil
Julie Anker-Hansen

**Julie Anker-Hansen** er en av fiktiv rollefigur i TV 2-såpeserien Hotel Cæsar. Rollen spilles av Elin Sogn.  Julie er Harald Hildrings datter, men hun har vokst opp hos Ingeborg og Georg, så Georg er hennes stefar. Hun har bestandig blitt elsket av Georg, og hun har alltid hatt ham som sin far.

## Slektskapsforhold

**Foreldre**
*Harald Hildring (biologisk far)
*Ingeborg Thorax Anker-Hansen (biologisk mor)
*Alexandra Kvamme Hildring (Stemor, gjennom Harald)
*Georg Anker-Hansen (Fosterfar/Stefar, gjennom Ingeborg)

**Søsken**
*Jens-August Anker-Hansen (halvbror, gjennom Ingeborg)

**Andre slektninger**
*Hans Christian Hildring (fetter, gjennom Harald, avdød)
*Thomas Hildring (fetter, gjennom Harald)
*Goggen Anker-Hansen (nevø, gjennom Jens-August)
*Jenny Augusta Anker-Hansen (niese, gjennom Jens-August)
*Amanda Martins  (niese, gjennom jens-august)
*Hugo Olsen Anker-Hansen (nevø, gjennom Jens- August)

**Kjærlighetsforhold**
*Bob Affe (kjæreste, ?-jan 2001)
*Rolv Espevoll (forlovet, 2001)
*Arne Marcussen (kjæreste, 2001, 2002)
*Christian Borchmann (affære, 2005)
*Jonas Lund Henriksen (forlovet, 2007)
*Alexander Löw  (kjærester, 2009)
Midt i smørøyet

***Midt i smørøyet*** er et norsk barne- og ungdomsprogram som gikk på NRK Fjernsynet/NRK1 lørdager fra 1988 til 1998. Programmet ble også kjent for seriene *[[Borgen skole (TV-serie)|Borgen skole]]* (som ble sendt i flere omganger tidlig fra 1988–91) og *[[Asylet (TV-serie)|Asylet]]*. Programmet var rettet mot barn fra 10 til 14 år.

Midt i smørøyet fikk prisen for beste barneprogram under Gullruten 1998.

Serien etterfulgte *[[Blikkbåx]]* og ble etterfulgt av *[[Smørøyet]]*.

## Gjester
* Tina Turner (11. november 1989)
* Don Rosa (1991)
* Jokke og Valentinerne (23. november 1991)
* Def Leppard (21. oktober 1995)
* Spice Girls (9. november 1996)
* Ingenting (21. desember 1996)
* Glenn Tore Clausen (9. november 1996)
* Tre små kinesere

## Programledere

## Innslag og serier
* *Deadline*: En dramatisert tv-serie på fem episoder som ble sendt høsten 1988. Serien ble forfattet av en gruppe ungdom, fra ulike deler av landet, som var samlet en uke for å skrive manus. Serien handlet om skoleelevene Sindre, Charlotte, Halvor og Kaja som skulle ha arbeidsuke og ble utplasserte i en norsk boulevardavis. Barne ble spilt av Kjetil N. Solberg (Sindre), Pia Høien (Charlotte), Nikolai Moi (Halvor) og Guri Nyhaug (Kaja). "Biroller" ble spilt av Erik Hivju, Anneke von der Lippe, Asbjørn Toms og Anders Dahlberg. Regi: Hermann Gran.

## Bak serien
### Prosjektledere
* Susanne Lavik
* Tone C. Rønning

### Regi
* Kalle Fürst
* Grete Høien
* Hermann Gran
* Torunn Calmeyer Ringen
* Tana Haugen
* Anne Marie Nørholm
* Kjersti Normann
* Petter Fastvold
* Erik Meyn
* Ninja Benneche
* Robert Stoltenberg
* Hans Jacob Haugen
* Mette Kristensen
* Morten Fridstrøm

## Referanser


## Eksterne lenker
*
Gyngestol

**Gyngestol** er en betegnelse for et sittemøbel; en stol hvor oftest bena har fått påmontert meier slik at stolen kan gynges frem og tilbake på underlaget. Varianter av gyngestoler er montert med fjærer til en fast ramme. Mange finner stolens bevegelser beroligende. Dessuten er gyngestolen også komfortabel å sitte stille i fordi den stabiliseres i en stilling hvor den som sitter har sitt tyngdepunkt eller massefellespunkt.

## Slektninger
* Vugge – en seng med meier
* Gyngehest – en trehest med meier

## Eksterne lenker
* 
* Se gyngestol i DigitaltMuseum
Peppersvenn

**Peppersvenn** er en betegnelse på en ugift mann over 30 år. Ordet har siden 1500-tallet også blitt brukt om «gammel ungkar» i videre forstand. Andre synonymer til peppersvenn på norsk er drengkall eller sveinkall. Betegnelsen har også gitt navn til den kvinnelige parallellen peppermø som kom i bruk på 1700-tallet.

## Bakgrunn

Ordet *peppersvenn* kommer fra det danske «pebersvend», som ble brukt fra rundt 1530 om omreisende handelsmenn eller bestyrere av utenlandske handelskontorer. Dette gjaldt særlig handelsbetjenter som var i tjeneste i den nordtyske Hansaen, for eksempel ved handelshus på Bryggen i Bergen, og som handlet med pepper og andre kostelige kryddere. Disse levde delvis avsondret fra hovedkontoret, hadde forbud mot fraternisering og forble ugift. Ordet ble allerede i løpet av 1500-tallet tatt i bruk som generell betegnelse på ugifte menn og gamle ungkarer. Uttrykket har også blitt lånt i svensk i formen «pepparsven» eller «pepparkadett». Der finnes også ordet «pepparsäck», det vil si *peppersekk*, som var dannet etter det tyske «Pfeffersack», et annet kallenavn på hanseatiske kjøpmenn.

Aldersgrensen for å betegnes som «pebersvend» skal ha variert og også vært for eksempel 35 og 50 år.

Danmarks store eventyrdikter H. C. Andersen, som selv var en ugift peppersvenn hele livet, utgav eventyret «Pebersvendens nathue» i 1858. Der forklarer han blant annet opprinnelsen til ordet.

## Annet
I dag blir betegnelsen *peppersvenn* særlig knyttet til skikken med å gi ugifte en pepperbøsse eller pepperkvern i gave til 30-årsdagen.

Ifølge en nyere tradisjon i Danmark kan 25-åringer kalles «kanelsvend» og «kanelmø» dersom de ikke er gift.

## Se også
*Peppermø
*Svenn
*Sølibat
*Enslig
*Ungkar
*Utdrikningslag

## Referanser


## Eksterne lenker
* Oppslagsordet «Pebersvend» i ''Ordbog over det danske sprog'' (på dansk)
Sommergospel

**Sommergospel** er et årlig, kristent arrangement i Skudeneshavn på Karmøy i juni. Sommergospel er et av Vestlandets største gospelarrangement, og trekker hvert år tusenvis av mennesker til parken i Skudeneshavn. Sommergospel ble arrangert for første gang i 1988.

## Artister
Lista viser et utvalg av artister som har opptrådt på Sommergospel.
*Classic Petra eller bare kjent som Petra
*Paul Colman
*David Phelps
*Larry Norman
*Andrae Crouch
*For King and Country, duo med brødrene til Rebecca St. James
*Rudi Myntevik
*Sigvart Dagsland
*Bjørn Eidsvåg
*Lisa Børud og søsteren Sofie Børud 
*Voice of Joy
*Maren Flotve Birkeland
*Solveig Leithaug
*Hanne Krogh
*Synnøve Aanensen
*Reflex
*Seriøse Unge Menn

## Eksterne lenker
* Sommergospel på nett
Brevikbanen

**Brevikbanen** er en jernbanestrekning på rundt ti kilometer som går fra Eidanger til Brevik i Telemark fylke. Banen ble åpnet i 1895 med sporvidde  mm, omlagt til normalspor i 1921 og elektrifisert i 1949. Lokaltogtrafikken ble nedlagt fra februar 1964, og oslotogene ble nedlagt fra 26. mai 1968. Godskipptogene til Brevik stasjon gikk ut året 1982.

Siden persontogene forsvant har kun kalktog til Norcems sementanlegg ved Ørvik, og annen godstransport trafikkert banen. Lokomotivene som brukes i "Kalken" er lok med langt kilometerløp, dvs. at man vil kunne skyte revisjoner ut i tid siden det daglige kilometerløp i denne trafikken er meget beskjeden. Både El 8, El 11 og El 13 har vært fast trekkraft på banen, og det ble brukt et lok i hver ende. På 2000-tallet har CargoNet brukt et El 14-lok i Brevikenden og en skiftetraktor, Skd 224 eller Skd 226, i Porsgrunnenden. I 2014 overtok Grenland Rail kjøringen av kalktogene og benytter et elektrisk lokomotiv av typen Ma, det er Ma404 og Ma406 og en skiftetraktor av type Skd 226. Disse er bruktimportert fra Sverige.

I 1993 ble Grenlandsterminalen anlagt ved Brevikbanen, og man bygde et jernbanespor til denne. Trafikken på dette sporet har vært meget beskjeden, i drift en kort stund i 2000. I 2009 foretok selskapet NorthSea Terminal prøvedrift med tomme containere til terminalen. Det har også vært importert nye lokomotiv via terminalen. Fra 2015 startet CargoNet med faste containertogpendler mellom  Grenlandsterminalen og Bergen/Alnabru.

## Referanser




## Litteratur
* 
* 

## Eksterne lenker
* Banenor.no 
* Banenor.no
Teddy Dunn

**Edward Wilkes Jobiden «Teddy» Dunn** (født 30. november 1981 i Durham i Nord-Carolina) er en amerikansk advokat og tidligere skuespiller. Han er best kjent for sin rolle som Duncan Kane i ungdomsserien Veronica Mars. Dunn gikk ut av serien i sesong 2.

Teddy Dunn har også hatt gjesteopptredener i TV-serier som Grey's Anatomy og Gilmore Girls.

## Eksterne lenker
*
Atlanta Hawks

**Atlanta Hawks** er et amerikansk basketball-lag som spiller i ligaen NBA. Laget holder til i Atlanta i Georgia, og spiller hjemmekampene i Philips Arena.

## Hall of Fame
De følgende 12 personene har hatt tilknytning til klubben, og er innvalgt i Naismith Memorial Basketball Hall of Fame:
*Walter «Walt» Bellamy
*Clifford O. «Cliff» Hagan
*Cornelius L. «Connie» Hawkins
*Robert J. «Bob» Houbregs
*Clyde E. Lovellette
*Moses E. Malone
*Peter P. «Pete» Maravich
*Slater N. Martin
*Robert «Bobby» McDermott
*Robert L. «Bob» Pettit
*Leonard R. «Lenny» Wilkens
*Jacques Dominique Wilkins

## Eksterne lenker
*
Washington Wizards

**Washington Wizards** er et amerikansk basketball-lag som spiller i ligaen NBA. Laget holder til i Washington D.C. og spiller hjemmekampene i Verizon Center.

## Hall of Fame
De følgende elleve personene har hatt tilknytning til klubben, og er innvalgt i Naismith Memorial Basketball Hall of Fame:
*Walter «Walt» Bellamy
*David «Dave» Bing
*Elvin E. Hayes
*Robert J. «Bob» Houbregs
*Bailey E. Howell
*Harry E. «Buddy» Jeannette
*Gus Johnson
*Michael J. Jordan
*Moses E. Malone
*Vernon «Earl» Monroe
*Westley S. «Wes» Unseld

## Eksterne lenker
*
Bruce Kapferer

**Bruce Kapferer** (født 1940) er en australsk sosialantropolog. Han er professor (emeritus) ved Universitetet i Bergen. Kapferer har forsket både i Afrika og Asia og har skrevet om fenomener som helbredelse, kosmologi, etnisk identitet, nasjonalisme og vold.

## Bibliografi
* 2003 (red). *Beyond Rationalism: Rethinking Magic, Witchcraft and Sorcery*. Berghahn Books: New York & Oxford.
* 2003. «Introduction: Outside All Reason – Magic, Sorcery and Epistemology in Anthropology» i: *Beyond Rationalism*
* 2003. «Sorcery, Modernity and the Constitutive Imaginary: Hybridising Continuities» i: *Beyond Rationalism*
* 2002. (redaktør) «The World Trade Center and Global Crisis» i: *Social Analysis*, Forum 46(1):92-152.
* 2002. «Foundation and Empire (with apologies to Isaac Asimov): A Consideration of Hardt and Negri's Empire» (omtale) i: *Social Analysis* 46(1):167-79.
* 2002. «Ethnicity, Nationalism and the Culture of the State. The 17th Edvard Westermarck Memorial Lecture» i: *Suomen Anthropologi* 27(2):4-23.
* 2001. «Sorcery and the Shape of Globalization» i: *Suomen Anthropologi* 26(1):4-28.
* 1998. *Legends of People, Myths of State: Violence, Intolerance and Political Culture in Sri Lanka and Australia*. Andre utgave. Crawford Press. Første utgave ved Smithsonian Institute Press.
* 1997. *The Feast of the Sorcerer: Practices of Consciousness and Power*. Chicago and London: University of Chicago Press.

## Referanser


## Eksterne lenker
*  Ansatteside ved Universitetet i Bergen
Kevin McKidd

**Kevin McKidd** (født 1973) er en skotsk skuespiller som er kjent for å blant annet spille Owen Hunt i *[[Grey's Anatomy]]*.

McKidd gikk på Queen Margaret University College i Edinburgh. Han spilte rollen som Tommy i filmen *[[Trainspotting]]* og rollen som Malky Johnson i *[[Small Faces (film)|Small Faces]]*, med Iain Robertson. I 2004 spilte han James Hepburn, den fjerde jarlen av Bothwell, i BBCs mini-serie *[[Gunpowder (TV-serie)|Gunpowder]]*. Han hadde en rolle i Ridley Scotts storfilm *[[Kingdom of Heaven]]*, og han ga stemme til Jezz Torrent i *[[Grand Theft Auto: Vice City|GTA: Vice City]]*. Han er også kjent fra Neil Marshalls skrekkfilm *[[Dog Soldiers]]*. I 2005 spilte han Thomas Howard, den fjerde hertugen av Norfolk, i BBCs drama *[[The Virgin Queen]]*.

I 1998 var han igjen å se sammen med Robert Carlyle fra *Trainspotting*. De to spilte da i *[[Looking After Jo Jo]]*, en miniserie i fire deler fra BBC2. Han er også kjent for rollen som Lucius Vorenus i serien *[[Rome (TV-serie)|Rome]]*, som er produsert av HBO og BBC. McKidd høstet gode kritikker for innsatsen som romersk soldat og politiker. Han har også spilt i filmen om Hannibal Lecter; *[[Hannibal Rising]]*, og romerfilmen *[[The Last Legion]]*. I 2008 spilte han hertug Colin i filmen *[[En ekte mann]]*. I tillegg spiller McKidd legen Owen Hunt i den amerikanske dramaserien *Grey's Anatomy*.

## Referanser


## Eksterne lenker
* 
*
Fylkesvei 3584

**Fylkesvei 3584** går mellom Strømmen og Sandvigen i Arendal kommune.

Frem til 2019 hadde veien betegnelsen fylkesvei 211 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Brusselisering

**Brusselisering** er et begrep anvendt av byplanleggere og urbanister for å beskrive en planløs byutvikling i en historisk by. Begrepet stammer fra den ukontrollerte byutviklingen i Brussel på 1960- og 1970-tallet. Belgias byplanlov av 1962 forsterket tendensen blant annet ved at den ga eiendomsutviklere store muligheter til å utvikle et areal. Begrepet blir også anvendt om metoden spekulative eiendomsutviklere bruker når vedkommende lar gamle bygg stå til forfall fram til riving blir uunngåelig.

## Se også
*Fasadisme
*Norrmalmsreguleringen
## Referanser
Gomera

**Gomera** (spansk: **La Gomera**) er den nest minste av de bebodde Kanariøyene og er lite preget av turisme. Innbyggertallet er ca. 23&nbsp;000 (22&nbsp;622 1. januar 2008). De fleste bor i hovedstaden San Sebastián de La Gomera og i Valle Gran Rey på sørøstkysten. Sammen med Playa de Santiago er også disse to stedene de viktigste sentrene for turistnæringen på øya, som riktignok er mindre utbygd enn på de større Kanariøyene, men som likevel er en viktig næringsvei.

## Topografi
Øya er 22 kilometer på det bredeste og høyeste topp er Garajonay på 1&nbsp;487 m.

## Los Guanches
Gomera var, som de andre større Kanariøyene, opprinnelig befolket av et myteomspunnet folkeslag kalt guanches. Ingen vet riktig hvor de kom fra, og lite er kjent om dem, ut over det paradoksale faktum at disse øyboerne ikke hadde kunnskaper om å lage havgående fartøyer. Dette har satt grå hår i hodet på mange arkeologer, og det er sikkert også en av grunnene til at dette folket var lite kjent i landene omkring før Kanariøyene på 1400- og 1500-tallet mer og mer ble brukt som mellomstasjon for europeiske slavehandlere. De hadde heller ikke noen andre velutviklete teknologiske kunnskaper, noe som har gjort at de har satt få spor etter seg. De ser ut til å ha forsvunnet med det økende nærværet av spanske, portugisiske og andre europeiske sjøfarere og krigsherrer.

## Nyere historie
Christofer Columbus brukte San Sebastián de La Gomera som siste havn før han la ut på Atlanterhavet i 1492. Han likte seg der og ikke minst likte han, ifølge historiske overleveringer, den litt mystiske og frigjorte Beatriz de Bobadilla. Han ønsket å bosette seg der, og han bygde derfor også et hus i hovedstaden. Han skal visstnok aldri ha bodd der, men huset står der som museum den dag i dag. Urbefolkningen har tradisjonelt brukt et plystrespråk El Silvo som de kommuniserte med over lange avstander fordi øya er full av dype daler og ganske uframkommelig. Tilsvarende språk finnes også noen få andre steder, men El Silvo er det eneste som ennå holdes i hevd. Det er i de senere år blitt en økende bevissthet rundt den særegne kulturen på øya, og språket undervises nå i skolen.

## Flora

Gomera er en «grønn kanariøy», som har bevart mye av sin opprinnelige karakter. Den oppviser både tørre, nesten ørkenaktige fjellsider i lavlandet og en rik, temperert regnskog i fjellene. I nasjonalparken Garajonay, i området rundt fjelltoppen med samme navn kan en studere furuskoger som likner dem en finner på Vestlandet i Norge, side om side med eviggrønn, temperert urskog bestående av flere typer laurbærtrær, *[[laurisilva]]*. Den samme type skog som visstnok skal ha preget den sydeuropeiske floraen i eldre tider.

## Referanser


## Eksterne lenker
* La Gomera – Den offisielle nettsiden for turisme på Kanariøyene
*  
* Liste over alle plantearter på øya - *Flora de Canarias*
Mole poblano

**Mole poblano** er Mexicos nasjonalrett. Ordet *mole* er betegnelsen på en tykk saus i Mexico, mens poblano er adjektivet til byen Puebla, en av Mexicos større byer. 

## Historikk
Mole poblano oppsto på 1700-tallet, og ifølge historien skulle en biskop overnatte hos nonnene i Santa Rosa-klosteret i Puebla. Besøket kom overraskende på, og dermed måtte nonnene slå noe sammen av det de hadde. Sjokolade og ulike chilier ble blandet på en ny måte. Denne sausen falt i smak hos biskopen, og har blitt en av klassikerne i det meksikanske kjøkken. Gryta hvor den første mole poblano ble laget, kan ennå sees i klosterkjøkkenet.

## Tilberedelse
Mole lages av en rekke ulike chilier som ristes og skrelles, videre av ristede, finhakkede peanøtter, ristede, finhakkede sesamfrø og rosiner, samt en del ulike krydder. Siden hver enkelt ingrediens må ristes separat, er det svært tidkrevende. Så tilsettes sjokolade og kyllingkraft. Etter lang tids koking er sausen tilnærmet svart. Sausen serveres over kylling, kalkun eller svin, og mole brukes gjerne til enchilada eller andre meksikanske tortilla-spesialiteter.

## Eksterne lenker
Best uten ball

***Best uten ball*** er et norsk sportsorientert gameshow som ble sendt på TV 2 i 2003. Programleder var Carsten Skjelbreid og faste paneldeltagere var Mini Jacobsen, Susann Goksør Bjerkrheim, Sturla Berg Johansen og Jon Schau. Innholdet besto av spørsmål, fysiske oppgaver, aktuelle innslag og historiske øyeblikk fra sportsverdenen. Hver episode hadde kjente to gjester. Programmet gikk på onsdager.

Thomas Giertsen ble brukt som konsulent for å gi gode råd til programlederen og panelet. 

## Referanser


## Eksterne lenker
*
Sorood-e Melli-e Jomhoori-e Eslami-e Iran

«**Sorood-e Melli-e Jomhoori-e Eslami-e Iran**» eller «**Sorood-e Melli-ye Jomhoori-ye Eslami-ye Iran**» er Irans nasjonalsang. Den er komponert av Hassan Riyahi, med tekst skrevet kollektivt. Den ble innført som nasjonalsang i 1990, da den erstattet nasjonalsangen brukt i perioden med Ayatollah Khomeini.

## Tekst
### Persisk

### Oversettelse

## Referanser
MiKTeX

**MiKTeX** er en TeX/LaTeX distribusjon for Microsoft Windows utviklet av Christian Schenk.

## Se også
* LaTeX
* TeX

## Eksterne lenker
*
Copacabana (TV-serie)

***Copacabana: Yngve Freiholts vinternøtter*** er en norsk humor-serie med Robert Stoltenberg som gikk på NRK1 i 2000. Programmet var lagt opp som en uhøytidelig TV-quiz der moteekspert Yngve Freiholt hadde besøk av gjester som skulle svare på spørsmål om norsk populærkultur fra de siste 30 årene. Programmet gikk på NRK1, tirsdager kl. 22:30. 

## Gjester i serien

## Referanser
Tico Torres

**Hector Samuel Juan «Tico» Torres** er trommeslager i det amerikanske rockebandet Bon Jovi. Han har vært medlem av bandet siden 1983, og jobber også som skulptør og maler.

## Karriere
Da Tico Torres ble med i Bon Jovi i 1983, ble livet hans endret for alltid. Han kjente vokalisten og frontfiguren, Jon Bon Jovi fra før, og sammen med ham og Richie Sambora, David Bryan og Alec John Such ble Bon Jovi dannet. Allerede da hadde han startet som kunstner. 

Etterhvert som bandet ble bedre kjent, ble forventningene til ham større. Under en konsert på turnéen til albumet *[[Slippery When Wet]]*, kastet han under sangen «You Give Love a Bad Name» trommestikkene opp i lufta. Da han skulle ta dem i mot, gjemte han i stedet hodet under armene. 

I pausen Bon Jovi hadde etter turnéen fra albumet *New Jersey*, jobbet han mer med skulpturering og maling. I perioden mellom 1995 og 2000, ble han ofte gjenkjent når han jobbet med andre kunstnere som «Den flinke trommisen fra Bon Jovi», og hvis noen veldig kunstinteresserte så ham på konserter, sa de at det var «Den flinke maleren og skulptøren».

Tico Torres har mange flotte trommesoloer, som i sangen «One Wild Night», som kom ut i 2000 sammen med albumet *Crush*. Også på starten av superhiten «Always», og på slutten av gitarsoloen i «Runaway» (på albumet *Bon Jovi*, som kom ut i 1984).

Han er det eneste medlemmet i Bon Jovi som ikke har gitt ut eget soloalbum.

I 2018 ble Bon Jovi og dermed Torres innvotert i Rock and Roll Hall of Fame.

## Privatliv
Tico Torres er gift med kona Alejandra, og sammen har de en sønn, Hector jr. Tico Torres bor i Florida, men før bodde han i New York, og før der igjen, New Jersey, hvor alle medlemmene i Bon Jovi bodde da de debuterte i 1984.

## Albumoversikt
Bon Jovi-albumene Tico Torres har vært med på å produsere:

**Bon Jovi* (1984)
**7800° Fahrenheit* (1985)
**Slippery When Wet* (1986)
**New Jersey* (1988)
**Keep the Faith* (1992)
**Crossroad* (1993) (samlealbum)
**These Days* (1995)
**Crush* (2000)
**One Wild Night live 1985 – 2001* (2001) (konsertalbum)
**Bounce* (2002)
**This Left Feels Right – Greatest Hits – With a Twist* (2003) (samlealbum)
**100 000 000 Bon Jovi Fans Can't Be Wrong...* (2004)
**Have a Nice Day* (2005)
**Lost Highway* (2007)

## Referanser


## Eksterne lenker
* 
* 
*
Fridtjofs jul

***Fridtjofs jul*** er en norsk film fra 2006 med Øivind Blunck i hovedrollen.

## Handling
Det er førjulstid i Ytre Enebakk. Mannskoret skal holde julekonsert med bygdeoriginalen Fridtjof som solist. Sognepresten, ligningssjefen og lensmannen leier inn en torpedo for å få slutt på Fridtjofs villmannskjøring og uanstendighet. Damekoret gjør seg klare for å overta julekonserten med operadivaen Ragna Olm.

## Rolleliste

## Referanser


## Eksterne lenker
*
Fabian Stang

**Fabian Stang** (født 1955) er en norsk advokat og politiker (H). Han var ordfører i Oslo fra 2007 til 2015 og statssekretær for Norges innvandrings- og integreringsminister Sylvi Listhaug i Justis- og beredskapsdepartementet fra 2016 til 2018.

## Liv og virke
### Bakgrunn

Fabian Stang er sønn av Thomas Stang og skuespiller Wenche Foss, og nevø av NS-statsråd Axel Stang. Gjennom farmoren Emma Heiberg er han etterkommer av Axel Heiberg, Thorvald Meyer, Jacob Peter Meyer, Andreas Tofte og Jacob Munch, og på farfarens side er han etterkommer av Johan Michael Keyser.

Stang er utdannet jurist.

### Karriere – yrke, politikk

Av yrke var han først lærer, deretter advokatfullmektig, politifullmektig og fra 1986 advokat. Stang har vært bystyrerepresentant for Høyre siden 1999 og vært fast medlem av helse- og sosialkomiteen, samferdsels- og miljøkomiteen, byutviklingskomiteen og finanskomiteen.

Som ordfører i Oslo var Stang også leder av Oslo bystyres forretningsutvalg, valgstyre og samevalgstyret i Oslo. Stang var Oslos varaordfører fra 29. august 2007 og ble 17. oktober samme år byens ordfører.

I 2011 deltok han i *[[Kjendisbarnevakten]]* på NRK1.

Stang mottok i 2011 kommandørkorset av Litauens fortjenstorden i forbindelse med statsbesøk fra Litauens president.

Fra 21. oktober 2016 til 17. januar 2018 var Stang statssekretær for Norges innvandrings- og integreringsminister Sylvi Listhaug i Justis- og beredskapsdepartementet.

I februar 2018 begynte Stang som advokat i Advokatfirmaet Elden.

## Referanser


## Eksterne lenker
* 
* 
* 
*  Statssekretær Fabian Stang, regjeringen.no 28. oktober 2016
*  Stangs nye hverdag, Journalen 12. november 2007
*  Ble veldig lei meg, Aftenposten 21. oktober 2007
*  Stang ber østkantfolk lære av vestkanten, Aftenposten 20. oktober 2007
*  Fabian ble ordfører i Oslo, Aftenposten 17. oktober 2007
Stand Up Bergen

**Stand Up Bergen** er en bergensk standupklubb som ble startet av Bengt Ståle Tvedt og Christoffer Andreas Dedekam Schjelderup i desember,  2005. 7 desember åpnet en klubb der folk i Bergen kan gå og oppleve Stand Up på regelmessig basis. Roar Brekke, Pål Rønelv og Micken, som alle er lokale komikere sto på scenen sammen med Doffedutten, som er klubbens hovedkonferansier.

Flere navn har kommet opp fra dette miljøet. Vidar Hodnekvam, Stian Bipp, Anders McAuley og Grim Moberg er bare noen av de mange komikerne som reiser rundt i Norge og headliner og konferansierer på alle klubbene som etterhvert har dukket opp. Selda Ekiz, som er kjent fra "Newton" var også en av de faste komikerne som stod på scenen her før hun ble programleder på NRK.

Det hele startet på Det Akademiske Kvarter. Helt frem til ombyggingen i 2007 holdt SUBergen til på huset. De fleste klubbkvelder ble arrangert i Storelosjen og et par ble holdt nede i Teglverket. Klubben ble fort populær og det ble hele tiden utvidet frekvens på arrangementene. Da Kvarteret ble midlertidig stengt på grunn av oppussing, flyttet klubben til Ricks. Der har den holdt til siden.

Nå er det klubbkvelder hver eneste onsdag og fredag i sesongen. Tar pause i desember og deler av sommeren. Klubben er nå den nest største i Norge. Foruten faste klubbkvelder, arrangeres også enkeltshow, Comey Fight Club og HumorLaboratoriet. SUBergen setter også opp egne show og konsepter utenom Bergen og har skapt et levende miljø for komikere i Bergen.

Humorlaboratoriet holder til på Kosmo. Et utested som ligger rett ved Fløibanen i Bergen. Der holder vi standup annenhver torsdag på scenen de har nede i kjelleren. Der kommer de nyeste komikerne og tester ut sitt beste materiale, og de beste komikerne tester ut sitt nyeste materiale.

SUBergen holder kurs og workshops. Har et eget forum for lokale komikere og blir drevet for det meste av komikerne selv på ulønnet basis. Det er idag Pål Rønelv og Christoffer Andreas Dedekam Schjelderup som styrer skuten og skal ha mye av æren for at det nå er en spennende standup-scene i Bergen.
Fylkesvei 3536

**Fylkesvei 3536** går mellom Løddesøl – Bjorbekk i Arendal kommune.

Frem til 2019 hadde veien betegnelsen fylkesvei 172 (Aust-Agder). Armen Vigelandsveien til Bjelland ble erstattet av fylkesvei 3736 og fylkesvei 3737.

## Kommuner og knutepunkter

## Referanser




## Eksterne lenker
* Vegvesenets vegkart 
*
One Wild Night Live 1985–2001

***One Wild Night Live 1985-2001*** er det første konsertalbumet til Bon Jovi. Albumet har hentet sitt navn etter den populære sangen «One Wild Night». Albumet inneholder opptak fra konserter mellom årene 1985-2000. 

Lydkvaliteten på blant annet de tre første sangene, «It's My Life», «Livin’ on a Prayer» og «You Give Love a Bad Name» er ikke av den beste. På albumet er det også en ny versjon av «One Wild Night», som også er den eneste sangen fra 2001 på det albumet. På denne versjonen er ikke trommesoloene til Tico Torres med, slik som på albumet *Crush*.

## Sporliste
# «It's My Life» (27. november 2000 i Toronto, Ontario, Canada)
# «Livin’ on a Prayer» (30. august 2000 i Zürich, Sveits)
# «You Give Love a Bad Name» (30. august 2000 i Zürich, Sveits)
# «Keep the Faith» (20. september 2000 i New York i USA)
# «Someday I'll Be Saturday Night» ( 10. november 1995 i Melbourne, Australia)
# «Rockin' in the Free World» (1. desember 1995 i Johannesburg, Sør-Afrika)
# «Something to Belive in» ( 19. mai 1996 i Yokohama, Japan) 
# «Wanted Dead or Alive» (20. september 2000 i New York, USA)
# «Runaway» (28. april 1985 i Tokyo, Japan)
# «In and Out of Love» (28. april 1985 i Tokyo, Japan)
# «I Don't Like Mondays» (med Bob Geldof) (25. juni 2000 i London, England)
# «Just Older» (27. november 2000 i Toronto, Ontario, Canada)
# «Something for the Pain» (10. november 1995 i Melbourne, Australia)
# «Bad Medicine» (30. august 2000 i Zürich, Sveits)
# «One Wild Night» (2001-versjonen)

## Kilder
* 

## Eksterne lenker
*
Fylkesvei 193 (Aust-Agder)

**Fylkesvei 193 i Aust-Agder** gikk mellom Kongshamn og Øyna i Arendal kommune. Veien var 6,2&nbsp;km lang.

2019 ble veien del av fylkesvei 419.

## Kommuner og knutepunkter

*Endepunkt Øyna

## Referanser


## Eksterne lenker
* Vegvesenets vegkart
Kröller-Müller-museet

**Kröller-Müller Museum** er et kunstmuseum som ligger nær Otterloo i Nederland. Det har den nest største samlingen av bilder av Vincent van Gogh (etter Van Gogh-museet i Amsterdam). Museet har et stort antall verk i samlingen, fra middelalderen og fram til nyere tid. Av kjente kunstnere kan nevnes Piet Mondrian, Bart van der Leck, Georges Seurat og Pablo Picasso. Museet har fått navn etter Helene Kröller-Müller, som var en stor kunstsamler og en av de første til å oppdage Van Goghs bilder. Hun donerte i 1935 hele sin samling av kunst til den nederlandske stat. Museet ligger inne i Nederlands største (i utstrekning) nasjonalpark *de Hoge Veluwe*. Arkitekt for bygget var Henry van de Velde og det åpnet 1938. Skulpturparken ble etablert 1961. Ny utstillingsfløy ble tegnet av Wim Quist og åpnet i 1977. *St. Hubertusslot*, som er en bygning av arkitekten Hendrik Petrus Berlage er nå blitt en del av museet.

## Skulpturparken

Ute og inne er en stor skulptursamling med arbeider av blant andre Auguste Rodin, Henry Moore, Jean Dubuffet, Mark di Suvero, Lucio Fontana, Claes Oldenburg, Fritz Wotruba og Joep van Lieshout.

## Eksterne lenker
*
Asle Andersen

**Asle Andersen** (født 15. februar 1972) er en norsk fotballtrener og tidligere fotballspiller som fram til 2014 var hovedtrener for Sandnes Ulf. 

Han har hatt en lang fartstid i norsk toppfotball og har spilt for klubbene Sandnes Ulf, Bryne FK, FK Haugesund og Viking FK.

Andersen kom til Sandnes Ulf i januar 2006 som spillende trener. Han var sterkt delaktig på banen fra laget sikret opprykk til Adeccoligaen i 2007, og hadde flere gode opptredener på banen i 2008. Siste halvdel av 08-sesongen gikk han skadet, og i årene etterpå har han prioritert trenergjerningen og ikke spilt kamper.

Andersen var en viktig brikke i Brynelaget på nittitallet. Han var kaptein i flere sesonger, og bidro blant annet til opprykket til Tippeligaen med den sterke høstsesongen 1999.

## Karriere som spiller

## Referanser


## Eksterne lenker
*
Maria Pietilä-Holmner

**Maria Pietilä-Holmner** (født 25. juli 1986 i Umeå) er en svensk tidligere alpinist.

## Karriere
Hun gjorde seg bemerket i internasjonal sammenheng under junior-VM 2006 i Canada, der hun vant tittelen i slalåm.

Hun oppnådde en tiendeplass under OL 2006 i Torino storslalåm. Under VM 2007 tok hun sølv i storslalåm. I slalåmrennet under OL 2010 oppnådde hun sitt beste resultat i et OL med en fjerdeplass.

Hun fikk sin første pallplassering i verdenscupen 15. november 2008 i Levi da hun ble nummer to i slalåm bak vinneren Lindsey Vonn.

I VM i alpint 2015 i Beaver Creek kjørte hun på det svenske laget som tok bronse i lagkonkurransen.

Hun la opp i 2018.

## Verdenscupseire

## Referanser


## Eksterne lenker
* 
*
Per-Egil Flo

**Per-Egil Hough Flo** (født 1989) er en norsk fotballspiller som spiller for .

Han kom til Molde sommeren 2013. Debuten hans kom i kampen mot Lillestrøm SK 27. juli 2013. Den første sesongen han spilte i Molde fikk han åtte kamper, og han spilte stort sett venstre back.

Han er nevø av Håvard Flo.

## Landslaget
Etter å ha spilt en god sesong for Molde FK fikk han sin debut på det norske landslaget den 27. august 2014 mot De forente arabiske emirater. 

## A-landskamper

## Meritter
**Molde FK**
* NM: (2) 2013, 2014
* Seriemester: (1) 2014

## Referanser


## Eksterne lenker
* 
* altomfotball.no: Per-Egil Flo 
* Per-Egil Flo klar for Molde
Liste over ordførere i Elsfjord

**Ordførere i Elsfjord** omfatter ordførere i den tidligere kommunen Elsfjord, som bestod fra 1929 og frem til den i 1962 ble innlemmet i Vefsn.

## Referanser


## Eksterne lenker
* Drevja.com
Fylkesvei 3566

**Fylkesvei 3566** går mellom Nedre Færvik og Hefte i Arendal kommune. Veien er 5,8&nbsp;km lang.

Frem til 2019 hadde veien betegnelsen fylkesvei 192 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ray Stevenson

**George Raymond «Ray» Stevenson** (1964–2023) var en britisk film- og tv-skuespiller. Han spilte blant annet rollen som Titus Pullo i tv-serien *[[Rome (TV-serie)|Rome]]* (2005–2007), som ble produsert av HBO og BBC og roller som Dagonet i filmen *[[King Arthur]]* fra 2004, Frank Castle / Punisher i **' fra 2008 og Volstagg i ''[[Thor (film)|Thor]]'' fra 2011 og **' fra 2013.

Stevenson ble født i Nord-Irland, men flyttet sammen med familien sin til Newcastle-Upon-Tyne i England i 1972. Han var gift med skuespillerinnen Ruth Gemmell i åtte år.

## Filmografi
### Filmer

## Referanser


## Eksterne lenker
* 
*
Dykk i arkivet

***Dykk i arkivet*** er et norsk TV-program som gikk på NRK1 fra 1997 til 2003 og som viste klipp fra eldre underholdningsprogrammer som opp gjennom årene har blitt sendt på NRK. Programmet ble ledet av Torkjell Berulfsen (1997–02) og Pål Bang-Hansen (2003). Programkonseptet gikk ut på at programlederen inviterte kjente personer til en uhøytidelig samtale om smått og stort, med tilhørende "dykk" i NRKs rikholdige arkiv.

## Gjester i serien
1999: Ellen Horn, Stein Ørnhøi, Janka Polanyi, Finn Skårderud, Jahn Teigen, Ingrid Espelid Hovig, Kåre Willoch, Mette Janson og Erik Bye.

2000: Kåre Valebrokk, Jakob Margido Esp, Gry Waage, Sigurd Osberg, Catrine Telle, Odd Nerdrum, Gro Shetelig Kruse og Randi Bratteli.

*Prosjektleder Grete Rypdal, Siw Winther
*Produsenter: Erik Conders og Arvid Esperø 

## Eksterne lenker
* Kulturskatt i glemmeboka (Dagbladet, 2002)
* *[https://tv.nrk.no/serie/dykk-i-arkivet Dykk i arkivet]* på NRK TV.
Van Gogh-museet

**Van Gogh-museet** ligger i Amsterdam. Det er viet to store kunstnere: Vincent van Gogh og hans samtidige, inklusive Paul Gauguin. I museet henger det mange titalls malerier av disse store kunstnerne. Samlingen av van Goghs bilder regnes som den mest omfattende i verden.

Hovedutstillingen viser alle sider av kunstnerens utvikling fra barndommen og gjennom hans faser av følelsesmessig utvikling fram til hans død. Av de mest kjente verkene kan nevnes «Potetspiserne», *«Rommet i Arles», og «Solsikker»-serien.*

Hovedhuset er tegnet av arkitekt Gerrit Rietveld og åpnet 1973. Utstillingsfløyen ble ferdig 1999 og er av Kisho Kurokawa. 

## Kjente verker i Van Gogh-museet

Fil:VanGogh 1887 Selbstbildnis.jpg|Selvportrett av Vincent van Gogh (1886)
Fil:WLANL - Pachango - Korenveld met kraaien, Vincent van Gogh (1890).jpg|Kornåker med kråker (1890)
Fil:WLANL_-_Pachango_-_Het_gele_huis_('De_straat'),_Vincent_van_Gogh_(1888).jpg|Het gele huis (Det gule huset) (1888)
Fil:WLANL_-_Pachango_-_Zonnebloemen,_Vincent_van_Gogh_(1889).jpg|Solsikker (1889)


## Kunsttyveri
Natten den 7. desember 2002 ble to bilder stjålet. Det dreide seg om *Sjøutsikt fra Scheveningen* og *Menigheten på vei ut av kirken i Nuenes*.

To menn ble arrestert i Spania og Amsterdam, og dømt til 4,5 og 4 års fengsel og 350 000 euro i bøter. 

Bildene ble gjenfunnet i Italia i september 2016 som følge av en politiaksjon mot Comorra-mafiaen.
## Referanser

## Eksterne lenker
*